**PÉNZÜGYI BIZOTTSÁG**

* + 1. **H A T Á R O Z A T**

 **Száma: t á r g y a**

1/2024. (I. 23.) A Képviselő-testület Szervezeti és Működési Szabályzatáról szóló 4/2022. (II. 25.) önkormányzati rendelet módosításának javaslata

2/2024. (I. 23.) A temetői szolgáltatási díjakról szóló 13/2022. (IX. 9.) önkormányzati rendelet módosításának javaslata

3/2024. (I. 23.) A Magyar Kézilabda Szövetség Országos Tornaterem Felújítási Programja keretében történő támogatási kérelem benyújtásának javaslata

4/2024. (I. 23.) Az önkormányzat tulajdonában álló lakások és helyiségek bérletére, valamint az elidegenítésükre vonatkozó szabályokról szóló 12/2022. (VII. 1.) önkormányzati rendelet módosításának javaslata

5/2024. (I. 23.) A berettyóújfalui 3003 hrsz.-ú önkormányzati tulajdonú ingatlan értékesítésére vonatkozó versenytárgyalás eredményének javaslata

**ÜGYRENDI, KÖZRENDVÉDELMI ÉS TELEPÜLÉSFEJLESZTÉSI BIZOTTSÁG**

* + 1. **H A T Á R O Z A T**

 **Száma: t á r g y a**

7/2024. (I. 23.) A Képviselő-testület Szervezeti és Működési Szabályzatáról szóló 4/2022. (II. 25.) önkormányzati rendelet módosításának javaslata

8/2024. (I. 23.) A temetői szolgáltatási díjakról szóló 13/2022. (IX. 9.) önkormányzati rendelet módosításának javaslata

9/2024. (I. 23.) A Magyar Kézilabda Szövetség Országos Tornaterem Felújítási Programja keretében történő támogatási kérelem benyújtásának javaslata

**JEGYZŐKÖNYV**

Készült: a Berettyóújfalui Polgármesteri Hivatal hivatalos helyiségében a 2024. január 23-án megtartott Pénzügyi Bizottság, valamint Ügyrendi, Közrendvédelmi és Településfejlesztési Bizottság együttes ülésén.

**Jelen vannak:**

**Pénzügyi Bizottság részéről:**

 Dr. Zákány Zsolt bizottsági elnök

 Csarkó Imre bizottsági tag

 Gógán Péterné bizottsági tag

**Ügyrendi, Közrendvédelmi és Településfejlesztési Bizottság részéről:**

 Nagy Istvánné bizottsági elnök

 Szántai László bizottsági tag

 Szabó Zoltán bizottsági tag

 Bottó Gabriella Judit bizottsági tag

 Papp Máté bizottsági tag

**Berettyóújfalui Polgármesteri Hivatal részéről:**

 Muraközi István polgármester

Dr. Körtvélyesi Viktor jegyző

 Sólya László városfejlesztési irodavezető

 Demény Zsolt városfejlesztési ügyintéző

 Krisztik János városi főépítész

 Mile Sándor jegyzőkönyvvezető

**Meghívottak:**

 Kari Irén igazgató, HBM-i Temetkezési Vállalat

 Bíró Péter HBM-i Temetkezési Vállalat képviseletében

 Zámbori Péter ügyvezető, Herpály Vagyonkezelő Kft.

A Pénzügyi Bizottság, valamint az Ügyrendi, Közrendvédelmi és Településfejlesztési Bizottság együttes ülését megelőzően 1630-tól az Ügyrendi, Közrendvédelmi és Településfejlesztési Bizottság külön napirendi pontjainak tárgyalására került sor, mivel a Pénzügyi Bizottság ekkor még nem volt határozatképes. Az Ügyrendi, Közrendvédelmi és Településfejlesztési Bizottság üléséről külön jegyzőkönyv készült.

Az Ügyrendi, Közrendvédelmi és Településfejlesztési Bizottság napirendi pontjainak megtárgyalását követően a Pénzügyi Bizottsággal közös napirendi pontok tárgyalására került sor.

A Pénzügyi Bizottság, valamint az Ügyrendi, Közrendvédelmi és Településfejlesztési Bizottság együttes ülésének levezető elnöke Nagy Istvánné volt. A levezető elnök köszöntötte a jelenlévőket, majd elmondta, hogy a Pénzügyi Bizottság 3 fővel, az Ügyrendi, Közrendvédelmi és Településfejlesztési Bizottság 5 fővel határozatképes. A levezető elnök elmondta, hogy az együttes bizottsági ülés meghívójában három közös napirendi pont szerepel. A levezető elnök a napirend tervezetét szavazásra bocsátotta, melyet a bizottságok tagjai egyhangúan támogattak.

Az ülés kezdete: 1648

**Együttes ülés napirendje:**

1./ Előterjesztés a Képviselő-testület Szervezeti és Működési Szabályzatáról szóló 4/2022. (II. 25.) önkormányzati rendelet módosításáról (4.)

**Előterjesztő:** Muraközi István polgármester

2./ Előterjesztés a temetői szolgáltatási díjakról szóló 13/2022. (IX. 9.) önkormányzati rendelet módosításáról (5.)

**Előterjesztő:** Muraközi István polgármester

3./ Előterjesztés a Magyar Kézilabda Szövetség Országos Tornaterem Felújítási Programja keretében történő támogatási kérelem benyújtásáról (13.)

 **Előterjesztő:** Muraközi István polgármester

**Pénzügyi Bizottság további napirendje:**

4./ Előterjesztés az önkormányzat tulajdonában álló lakások és helyiségek bérletére, valamint az elidegenítésükre vonatkozó szabályokról szóló 12/2022. (VII. 1.) önkormányzati rendelet módosításáról (2.)

**Előterjesztő:** Muraközi István polgármester

5./ Előterjesztés a berettyóújfalui 3003 hrsz.-ú önkormányzati tulajdonú ingatlan értékesítésére vonatkozó versenytárgyalás eredményéről (11.)

**Előterjesztő:** Muraközi István polgármester

**1. Napirend:** Előterjesztés a Képviselő-testület Szervezeti és Működési Szabályzatáról szóló 4/2022. (II. 25.) önkormányzati rendelet módosításáról

**Dr. Körtvélyesi Viktor jegyző** szóban elmondta, hogy az előterjesztés az SZMSZ 5. számú mellékletének módosítására tesz javaslatot. Itt vannak felsorolva az önkormányzat kötelező és nem kötelező feladatai, illetve az azokat ellátó intézmények és gazdasági társaságok. Leginkább a Berettyóújfalui Médiacentrum Kft. januári megalakítása miatt vált ez a módosítás szükségessé, hiszen januártól nem a Berettyó Kulturális Központ fogja ellátni a lapkiadás és a városi televízió működtetését, hanem a Médiacentrum Kft, továbbá az önkormányzati feladatokat ellátó szervezetek közé is bekerült a Kft. A kötelezően ellátandó feladatok köréből kikerült az egészségügyi alapellátást illetően a háziorvosi ügyeleti ellátás, valamint a védőnői ellátás is.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a rendelet-tervezetet szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**1/2024. (I. 23.) Pénzügyi Bizottsági Határozat**

A Pénzügyi Bizottság a Képviselő-testület Szervezeti és Működési Szabályzatáról szóló 4/2022. (II. 25.) önkormányzati rendelet módosítását támogatja és a Képviselő-testületnek elfogadásra javasolja.

**Határidő:** 2024. január 25.

 **Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 5 igen, 0 nem, 0 tartózkodás mellett az alábbi határozatot hozta:

**7/2024. (I. 23.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság a Képviselő-testület Szervezeti és Működési Szabályzatáról szóló 4/2022. (II. 25.) önkormányzati rendelet módosítását támogatja és a Képviselő-testületnek elfogadásra javasolja.

**Határidő:** 2024. január 25.

 **Felelős:** Nagy Istvánné bizottsági elnök

**2. Napirend:** Előterjesztés a temetői szolgáltatási díjakról szóló 13/2022. (IX. 9.) önkormányzati rendelet módosításáról

**Kari Irén igazgató** szóbeli kiegészítésében elmondta, hogy a temető üzemeltetés szempontjából nagy probléma, hogy a hamvasztások száma meghaladja a koporsós temetések számát. A másik nagy probléma, hogy rengeteg közköltséges temetés van, amelyek díjai még az önköltséget sem fedezik. A temető üzemeltetés költsége évről-évre nő, a béreket emelni kell, ezek mind megnehezítik a működést. A tavalyi 10%-os emelést követően idén egy átlag 20%-os emeléssel számoltak, amivel talán nem lesz veszteséges a működésük. Az utóbbi 10 évben mindössze egyszer, a tavalyi évben történt emelés, ami utólag már kijelenthető, hogy nem volt jó döntés, mert a költségek folyamatos emelkedése miatt a temető üzemeltetése szinte folyamatosan veszteséges.

**Szántai László képviselő** szóban elmondta, hogy próbálta rendszerezni az adatokat, mert egy elég részletes táblázatot kaptak, melyben már pihenőnapra számolt díjtételek is vannak, ami minden bizonnyal a bérköltségek emelkedésének tudható be. Próbálta kiszámolni, hogy a felsorolt tételeknél hány százalékos az emelkedés, de nem nagyon látott benne rendszert. Van olyan, ahol 100%-os az emelés, és van, ahol csak 20% vagy 30% körüli. Kérdést tett fel arra vonatkozóan, hogy hogy jöttek ki ezek a számok?

**Kari Irén igazgató** válaszában elmondta, hogy hétvégén és ünnepnapon többet fizetnek a dolgozóknak, viszont a lakosságtól a díjakat nem ennek megfelelően szedték be. Ez is módosításra kerül, mert ha valaki hétvégi időpontot kér a temetésre, akkor az többe kerül, ezzel számolni kell. A hétvégi temetés esetén valóban 100%-os az emelés, a többi tétel esetén az emelés mértéke 20%-os.

**Nagy Istvánné képviselő** szóban hozzátette, hogy igazgató asszony elmondása szerint a koporsós temetések száma jelentősen lecsökkent. Kérdést tett fel arra vonatkozóan, hogy ha az önkormányzat most 20%-os mértékben árat emel, akkor nem lehet, hogy ez még inkább vissza fogja szorítani a koporsós temetések számát? Ezzel már a temetés olyan jelentős összegű lesz, hogy a hozzátartozók bőven meg fogják gondolni, hogy a hozzátartozójukat milyen módon tudják elengedni utolsó útjára.

**Kari Irén igazgató** válaszában elmondta, hogy egy egyszerű koporsós temetés alig kerül többe, mint egy urnás temetés.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a rendelet-tervezetet szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**2/2024. (I. 23.) Pénzügyi Bizottsági Határozat**

A Pénzügyi Bizottság a temetői szolgáltatási díjakról szóló 13/2022. (IX. 9.) önkormányzati rendelet módosítását támogatja és a Képviselő-testületnek elfogadásra javasolja.

**Határidő:** 2024. január 25.

 **Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 5 igen, 0 nem, 0 tartózkodás mellett az alábbi határozatot hozta:

**8/2024. (I. 23.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság a temetői szolgáltatási díjakról szóló 13/2022. (IX. 9.) önkormányzati rendelet módosítását támogatja és a Képviselő-testületnek elfogadásra javasolja.

**Határidő:** 2024. január 25.

 **Felelős:** Nagy Istvánné bizottsági elnök

**3. Napirend:** Előterjesztés a Magyar Kézilabda Szövetség Országos Tornaterem Felújítási Programja keretében történő támogatási kérelem benyújtásáról

**Muraközi István polgármester** szóban hozzátette, hogy a programon belül többféle konstrukció van, Berettyóújfalu az I. pályázati kategóriában – „Komplex sportcsarnok és tornaterem-felújítási program” kategóriára pályázik. Ennek a specialitását az adja, hogy bár az önkormányzat pályázik, de a beruházáshoz kapcsolódó folyamatokat nem kell végezni, hanem tulajdonosként egy tulajdonosi hozzájárulást kell adni, illetve egy műszaki leírást kell a pályázathoz mellékelni, hogy milyen felújításokat szeretne az önkormányzat megvalósítani. Ebben a kategóriában 30 és 300 millió forint közötti támogatást lehet nyerni. Önerő ebben a pályázatban nincs, viszont a Magyar Kézilabda Szövetség, illetve az általa megjelölt szervezet, értelemszerűen a BMSE részére 15 éven keresztül ingyenes használatot kell biztosítani. 2018-ban volt az utolsó nagyobb felújítás, ami egy energetikai felújítást foglalt magában. Január végéig ezt a pályázatot el kell készíteni, illetve be kell nyújtani, majd a Magyar Kézilabda Szövetség szakemberei kijönnek helyszíni ellenőrzésre és megnézik, hogy a támogatási igényben megfogalmazottak közül mi az, ami támogatható.

**Dr. Zákány Zsolt képviselő** kérdést tett fel arra vonatkozóan, hogy ezekből a kategóriákból csak egyre lehetett pályázni?

**Muraközi István polgármester** válaszában elmondta, hogy csak egy kategóriában lehet pályázatot benyújtani, Berettyóújfalu az I. pályázati kategóriában – „Komplex sportcsarnok és tornaterem-felújítási program” kategóriára pályázik.

**Dr. Zákány Zsolt képviselő** szóban hozzátette, hogy azért kérdezte, mert a strandkézilabda egy olyan sportág, ami szervezetten folyik, de általában hobbiszerűen űzik, viszont ez a strandnak egy hagyományteremtő nyári programja is lehetne, ami talán a strandot is népszerűsítené, illetve vendégeket vonzana a városba. A strandkézilabda pályának olyan nagy igénye nincsen, hely kell hozzá meg homok, ha pályázatból nem lehet megvalósítani, akkor önerőből kellene, véleménye szerint ez megfontolandó.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**3/2024. (I. 23.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete pályázatot nyújt be a Magyar Kézilabda Szövetség által kiírt Országos Tornaterem Felújítási Program felhívásra a Kabos Endre Sportcsarnok korszerűsítése tárgyában a következő feltételekkel:

A pályázat kapcsán önerő nem merül fel, azonban a pályázat megvalósulását követően Berettyóújfalu Város Önkormányzatának 15 év határozott időre szóló térítésmentes használati és hasznosítási jogot kell biztosítani a Magyar Kézilabda Szövetségnek a fejlesztéssel érintett ingatlanon, a meghatározott idősávokban.

A Képviselő-testület felhatalmazza a polgármestert a projekttel és a pályázat benyújtásával kapcsolatos dokumentumok aláírására.

**Határidő:** 2024. január 25.

 **Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 5 igen, 0 nem, 0 tartózkodás mellett az alábbi határozatot hozta:

**9/2024. (I. 23.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete pályázatot nyújt be a Magyar Kézilabda Szövetség által kiírt Országos Tornaterem Felújítási Program felhívásra a Kabos Endre Sportcsarnok korszerűsítése tárgyában a következő feltételekkel:

A pályázat kapcsán önerő nem merül fel, azonban a pályázat megvalósulását követően Berettyóújfalu Város Önkormányzatának 15 év határozott időre szóló térítésmentes használati és hasznosítási jogot kell biztosítani a Magyar Kézilabda Szövetségnek a fejlesztéssel érintett ingatlanon, a meghatározott idősávokban.

A Képviselő-testület felhatalmazza a polgármestert a projekttel és a pályázat benyújtásával kapcsolatos dokumentumok aláírására.

**Határidő:** 2024. január 25.

 **Felelős:** Nagy Istvánné bizottsági elnök

A három közös napirendi pont megtárgyalását követően az Ügyrendi, Közrendvédelmi és Településfejlesztési Bizottság tagjai – Szántai László képviselő kivételével – elhagyták az ülést. Ezt követően a Pénzügyi Bizottság további napirendi pontjának tárgyalása következett. A Pénzügyi Bizottság ülésének levezető elnöke Dr. Zákány Zsolt volt. A levezető elnök köszöntötte a jelenlévőket, majd elmondta, hogy a Pénzügyi Bizottság 3 fővel határozatképes. A levezető elnök elmondta, hogy a bizottsági ülés meghívójában két napirendi pont szerepel. A levezető elnök a napirend tervezetét szavazásra bocsátotta, melyet a Bizottság tagjai egyhangúan támogattak.

**4. Napirend:** Előterjesztés az önkormányzat tulajdonában álló lakások és helyiségek bérletére, valamint az elidegenítésükre vonatkozó szabályokról szóló 12/2022. (VII. 1.) önkormányzati rendelet módosításáról

**Dr. Körtvélyesi Viktor jegyző** szóbeli kiegészítésében elmondta, hogy az előterjesztéshez csatolásra került a Kormányhivatal szakmai segítségnyújtása, mely több pontban tesz megjegyzéseket a lakásrendelettel kapcsolatban. Még szeptemberben érkezett ez a segítségnyújtás március 1-jei határidővel, úgyhogy hagytak időt a rendelet átdolgozására. Erre az időre szükség is volt, mert elég átfogó módosításokat kellett végrehajtani a lakásrendeletben. Pontról pontra nem sorolná fel a Kormányhivatal aggályait és javaslatait, az előterjesztésben ezek részletesen kifejtésre kerültek. Az egyik legfontosabbat viszont kiemelné. Jelenleg úgy zajlik a lakbérek megállapítása, hogy vannak szociális helyzet alapján, költségelven, valamint piaci alapon történő bérbeadások és a lakásrendelet jelenleg csak szociális helyzet és költségelvű lakbéreket állapít meg összegszerűen. Ha piaci alapon akar az önkormányzat kiadni egy lakást, akkor azt megversenyeztetik, melynek során a bérlő jelöltek adnak egy-egy árajánlatot a bérleti díjra. A lakástörvényre hivatkozva a Kormányhivatal azt állapította meg, hogy ez így jogszabályellenes, ugyanis a piaci alapon történő lakbéreket is rendeleti szinten, összegszerűen kell megállapítani, tehát nincs lehetőség a bérlők versenyeztetésére. A bérleti díj nem lehet szabad megállapodás tárgya. A lakbérekkel kapcsolatban még egy észrevétele volt a Kormányhivatalnak. Az eddigi lakásrendeletben a komfortfokozat, tehát komfort nélküli, félkomfortos, komfortos, összkomfortos besorolás, valamint a lakásnak a mérete határozta meg a fizetendő bérleti díjat, viszont a lakástörvény ezen kívül más szempontokat is meghatároz. A Kormányhivatal kéri, hogy más szempontok is kerüljenek bele a rendeletbe. A településen belüli fekvése a lakásoknak, valamint a lakások állapota szerint próbálják tovább differenciálni a bérleti díjakat, így került megállapításra két lakbérövezet. A legfontosabb, hogy ezek a változások nem jelentenek lakbérnövekedést. Ha elfogadásra kerül ez a rendelet-módosítás, akkor az ezt követően kiírandó piaci alapú lakás pályázatoknál fognak érvényesülni az új bérleti díjak. A decemberi Képviselő-testületi ülésen merült fel a nyugdíjasházra vonatkozó kérdés, illetve módosítási igény. A rendelet-módosítás során az ide vonatkozó rész kiegészítésre kerül, hogy az öregségi nyugdíjra jogosító nyugdíjkorhatárt betöltött személyek pályázhatnak, valamint berettyóújfalui lakóhellyel, tartózkodási hellyel kell rendelkezniük a pályázóknak és már az igénylés benyújtásakor nem legyen lakástulajdonuk. Ezzel a pályázók köre szigorításra került, de lényegében berettyóújfalui nyugdíjasoknak kedvezne ez a módosítás.

**Szántai László képviselő** kérdést tett fel arra vonatkozóan, hogy mi van akkor, ha valakinek résztulajdona van, és nem tud rendelkezni fölötte, mert a többi tulajdonos nem akarja eladni az adott ingatlant. Ilyen helyzetben mi lehet a megoldás? Ezt a kérdést gondolatébresztőnek szánta, mert egy idő után véleménye szerint ez probléma lesz. Nem kíván erre most választ kapni, de el kellene gondolkodni rajta, hogy ezt a helyzetet hogyan lehet majd kezelni.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**4/2024. (I. 23.) Pénzügyi Bizottsági Határozat**

A Pénzügyi Bizottság az önkormányzat tulajdonában álló lakások és helyiségek bérletére, valamint az elidegenítésükre vonatkozó szabályokról szóló 12/2022. (VII. 1.) önkormányzati rendelet módosítását támogatja és a Képviselő-testületnek elfogadásra javasolja.

**Határidő:** 2024. január 25.

 **Felelős:** Dr. Zákány Zsolt bizottsági elnök

**5. Napirend:** Előterjesztés a berettyóújfalui 3003 hrsz.-ú önkormányzati tulajdonú ingatlan értékesítésére vonatkozó versenytárgyalás eredményéről

**Dr. Körtvélyesi Viktor jegyző** szóbeli kiegészítésében elmondta, hogy a versenytárgyaláson egy pályázó jelent meg és tett ajánlatot. Tudomása szerint a pályázó a szóban forgó ingatlan melletti társasház egyik lakásában rendelkezik tulajdonnal.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**5/2024. (I. 23.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete értékesíti a tulajdonát képező Berettyóújfalu belterület 3003 hrsz.-ú, a természetben 4100 Berettyóújfalu, Bocskai utcán elhelyezkedő, 193 m2 nagyságú ingatlant Vajas Dorottya (4148 Mezőpeterd, Kossuth Lajos utca 25.) részére 1/1 tulajdoni arányban nettó 1.700.000.-Ft + ÁFA áron.

A Képviselő-testület felhatalmazza Muraközi István polgármestert az adásvételi szerződés megkötésére.Az adásvételi szerződés megkötésével kapcsolatban felmerülő költségek a vevőt terhelik.

**Határidő:** 2024. január 25.

 **Felelős:** Dr. Zákány Zsolt bizottsági elnök

A levezető elnök megköszönte a jelenlévők munkáját és az ülést 1724 perckor bezárta.

K.m.f.

 Dr. Zákány Zsolt Nagy Istvánné

 Pénzügyi Bizottság elnöke Ügyrendi, Közrendvédelmi és Település-

 fejlesztési Bizottság elnöke

 Csarkó Imre Szántai László

 Pénzügyi Bizottság tagja Ügyrendi, Közrendvédelmi és Település-

 fejlesztési Bizottság tagja

Mile Sándor

jegyzőkönyvvezető